Тіл тірегіміз,соғып тұрған жүрегіміз!
(ертеңгілік)
«Бүлдіршін» тобы тәрбиешісі
· Тұрлыбекова Баянсұлу Аллахиярқызы
Оңтүстік Қазақстан облысы

Түркістан қаласы

«Шорнақ» жалпы орта мектебі 

жанындағы шағын орталық
Тақырыбы: Тіл тірегіміз,соғып тұрған жүрегіміз!
                 (ертеңгілік)
Мақсаты: Балаларды ана тілінің қасиетін сезінуге,мәр-

         тебесін көтеруге баулып,танымдылық қабілетін 
         арттыру.Тілді құрметтей білуге тәрбиелеу.
Көрнекілігі: плакаттар, слайд
Пәнаралық байланыс:Тіл дамыту,көркем әдебиет,ән-күй
Әдіс-тәсілдер:аралас, түсіндіру, сұрақ-жауап.
Сабақтың барысы:
Ұйымдастыру кезеңі: Балалар әнмен екеу-екеу болып топқа 
                    кіреді.
Тәрбиеші: Балалар,бүгін ерекше күн екен.Біздің сабағымызға көптеген қонақтар келіп отыр.Олай болса,балалар,қонақтар-мен амандасып алайық.
Арайлап таң атты,
Алтын шуақ таратты.
Қайырлы таң, балалар!
Қайырлы таң, апайлар!

Балалар: Күніміз жарық болсын. Аспанымыз ашық болсын. Деніміз сау болсын.Еліміз тыныш болсын.Досымыз көп болсын. Балабақшамыз жайнап тұрсын. Нанымыз көп болсын.      
 Тәрбиеші:

             Мақсатым балаларды ана тілінің қасиетін сезінуге, мәр-тебесін көтеруге баулып,танымдылық қабілетін арттыру.Тілді құрметтей білуге тәрбиелеу.
І-кезең: Ғажайып сәт.
Есік қағылып,ішке шет мемлекеттен қонақ келеді.Ол біз-дің елімізге ұшақпен жетіпті.Оның арманы біздің еліміз ту-ралы көп білгісі келеді екен.
- Сәлеметсіңдер ме балалар? Балалар,бұл қай мемлекет?
- Қазақстан Республикасы
- Бұл мемлекеттің бас қаласы қай қала?
- Астана қаласы
- Мен сендердің мемлекеттерің туралы толығырақ білсем деп отырмын.Сендер маған көмектесесіңдер ме?
- Ия, көмектесеміз.
- ҚР Елбасы кім?
- Нұрсұлтан Әбішұлы Назарбаев
- ҚР-ның мемлекеттік тілі қай тіл?
- Қазақ тілі
Тәрбиеші: Қәне,балалар,біз қонағымызға мемлекетіміздің Әнұранын айтып берейік.
Балалар әнұранды орындайды.
Тәрбиеші: Ана тілі туралы қандай тақпақ білесіңдер?
Қорганбаев Шариатулла:
Ана тілің біліп қой,
Еркіндігің, теңдігің.
Ана тілің біліп қой,
Мақтанышың елдігің.
Ниетулла  Дияр:
Ана тілім
Жүрегісің анамның
Жүрек – ана
Мен өзіңмен жаралдым.
Өсірген ой – білімді
Сүйем туған тілімді
Мақсат етем әр сөздің
Мәнін терең білуді.
Исмаил Ирисбай:
Ақыл – ойын дананың,
Ана тілден аламыз.
Ана тілім ардақты,
Ақ сүтіндей анамның.
Шеризатова Шаббона:
Ана тілім – қазақ тілім туған тіл,
Қасиетті тіліміздің бәрін біл.
Ана тілді құрметтеңдер адамдар,
Заманға сай өзге тілдің бәрін біл.
Зайрова  Раййона:
Қазақстан халқының,
Қазақ тілі тірегі.
Ана тілде айтылар,
Әнұраны жүрегі
Қонақ: Жарайсыңдар,балалар,рахмет сендерге. Енді ата-бабаларыңнан жеткен асыл сөз- халық ауыз әдебиетінің түрлерімен де таныссам деген ойдамын. 

· Оған нелер жатады екен?
· Мақал-мәтелдер, нақыл сөздер мен шешендік сөздер және жұмбақтар мен жаңылтпаштар жатады.
ІІ- кезең: «Мақал-сөздің мәйегі»

 Тәрбиеші:«Мақал-сөздің мәйегі» демекші туған тіліміз-ге қатысты тіл өнеріне байланысты мақал мәтелдер айтайық.
Рахимжан  Арофат:
Тіл тас жарады,
Тас жармаса бас жарады.
Аббас Михрибан:
Ойнап сөйлесең де
Ойлап сөйле.
Абдулла Кәусар:
Сөз сүйектен өтеді,
Таяқ еттен өтеді.
Джумабай Ахмаджан :
Өнер алды қызыл тіл.
Рахматулла  Али :
Жақсы сөз – жарым ырыс.
ІІІ-кезең: нақыл сөздер

 Тәрбиеші: Халқымыз қашанда тіл өнеріне,шешендікке зор мән берген.Атақты билер,ақындар мен жыраулар ұйқастыра өлеңдетіп жырлаған. Қазақ халқының атақты үш биі тіл тура-лы сөз айтқан.
Аббас  Отабек - Төле би:
Әр бір тілде сөйле әлемді таң қылып,
Ана тілін білмеу қандай заңдылық.
Өсер бабаң, байтақ далаң тұрғанда
Қазақ тілі жасау керек мәңгілік.
Абдулла Кәусар-Қазыбек би:
Жетер енді әркімге бір ермейік,
Қазақ болсаң құлашты бір сермейік.
Қанға сіңген ана тілін халқым – ау,
Шұбарлауға ешқандай жол бермейік.
Исмаил Ирисбай - Әйтеке би:
Қазақ, қазақ болғалы,
Тіл үшін күрес көргені.
Көргені көп тілімнің,
Мүмкін емес өлмегі.
Тәрбиеші:Рахмет,балалар,енді барлығымыз орнымыздан тұ-рып, сергіту сәтін жасайық.
Сергіту сәті.
ІV-кезең: Жұмбақ шешу
Тілден ұшып, құлаққа қонады.(Сөз)
Қабат-қабат қаттама,
Ақылың болса, аттама (Кітап)
Жағалай-жағалай тас қойдым,
Жирен атты бос қойдым.  (Тіл,тіс)
Оттан да ыстық, ол не..? (Отан)
Көкпеңбек еді көктемде,
Қызарады күзге жеткенде (алма)
Жерге тырс тырс тамады,
Сайға қарай ағады,
Шешуін кім тамады?  (Жаңбыр.)
Жазда жатсаң көлеңкесіне алады,
Қыста жақсаң жаның рахат табады.(Ағаш)
V-кезең: Құрастыру ойыны.
Қонақ: Жарайсыңдар,балалар,рахмет сендерге.Мен сен-дерден көп нәрсе біліп алдым,көп нәрсе біледі екенсіңдер. Қазақтың тілімен,халық ауыз әдебиетінің түрлерімен (мақал-мәтелдер,нақылсөздер,шешендік сөздер,жұмбақтар мен жаңылт-паштар) де таныстырдыңдар.

Маған Қазақстан Республикасы, соның ішінде өздеріңдей өнерлі,дарынды балалар қатты ұнады.
Енді маған рұқсат етіңдер, мен кетейін.Сау болыңдар!
Қорытынды.Сұрақ-жауап
Тәрбиеші:Балалар,бүгін бәрің сабаққа жақсы қатыстың-дар. Рахмет сендерге. Елбасымыз Н.Ә.Назарбаев «Қазақстан-ның болашағы-қазақ тілінде» деп айтқаныдай сендер осы ана тіліміздің мәртебесін биікке ұшыратын сұңқары, бәйгенің алдын бермес тұлпары болуларыңа тілектеспін.
Балалар:
Қол ұстасып тұрайық,
Шеңберді біз құрайық.
Көріскенше күн жақсы,
Сау саламат болайық.
Балалар біз бәріміз бір үйдің балаларын-дай тату-тәтті доспыз.Қане,бір-бірімізге деген достығымызды нығайту үшін жақсы тілектер айтайықшы. 








Ия,балалар,осындай жақсы көңіл-күйі-мізбен орындарымызға жайғасайық.


Жарайсыңдар,балалар.Олай болса ерекше күн деп есептеп,тақырыбымызды «Тіл-тірегі-                   міз,соғып тұрған жүрегіміз»,-деп бастайық. 











